**Dmytro Anatolijovytš H’rystytš** (ukr. Дмитро Анатолійович Христич, ven. Дмитрий Анатольевич Христич, *Dmitri Anatoljevitš Hristitš*, s. 23. heinäkuuta 1969 Kiova, Ukrainan SNT, Neuvostoliitto) on ukrainalainen entinen jääkiekkoilija, pelipaikaltaan laitahyökkääjä.

Hän pelasi 811 NHL-ottelua Washington Capitalsin, Los Angeles Kingsin, Boston Bruinsin ja Toronto Maple Leafsin riveissä tehopistein 259+337=596. H’rystytš on edustanut arvokisoissa Ukrainaa sekä varhain urallaan Neuvostoliittoa. Hän on voittanut urallaan MM-kultaa ja pelannut kerran olympialaisissa.

Ura
---

### Seurajoukkueura

H’rystytš aloitti uransa seurajoukkueissa kaudella 1984–1985 Neuvostoliiton jääkiekon mestaruussarjassa Sokol Kiovassa. Hän pelasi tällöin neljä ottelua vailla pisteitä. Seuraavilla kausilla hän pelasi korkeimman sarjatason lisäksi myös Neuvostoliiton kakkosliigassa Pervaja Ligassa ŠVSM Kiovan joukkueessa. Washington Capitals varasi H’rystytšin NHL:ään vuoden 1988 varaustilaisuudessa vuorolla 120. Kaudella 1988–1989 H’rystytš oli joukkueensa Sokol Kiovan neljänneksi paras pistemies 25 pisteellään. Seuraavalla kaudella pistemäärä nousi 46 ottelussa 36 pisteeseen.

H’rystytš pelasi kaudella 1990–1991 Kiovassa, mutta suuntasi kesken kauden NHL:ään Washington Capitalsin joukkueeseen. Hän allekirjoitti sopimuksen joukkueen kanssa 11. joulukuuta 1990 ollessaan 21-vuotias ja hänestä tuli historian nuorin pelaaja, jonka annettiin lähteä Neuvostoliitosta Pohjois-Amerikkaan. Hän pelasi kaudella kolme ottelua farmijoukkueessa Baltimore Skipjacksissa AHL:ssä ilman tehopisteitä. H’rystytš pelasi ensimmäisen ottelunsa NHL:ssä Chicago Blackhawksia vastaan 19. joulukuuta 1990. Ensimmäisen maalinsa hän teki 28. joulukuuta New York Rangersia vastaan. Samalla kaudella hän teki NHL:ssä Washingtonissa 40 ottelussa 27 tehopistettä. Seuraavalla kaudella H’rystytš teki 36 maalia ja 73 pistettä. Seuraavat kaksi kautta sujuivat Washingtonissa hyvin, kun H’rystytš sai niissä järjestyksessä seuraavat pisteet: 66 ja 58. Kaudella 1994–1995 hän pelasi työsulun vuoksi vain 48 ottelua, joissa teki 26 pistettä.

Washington myi H’rystytšin Los Angeles Kingsiin kaudeksi 1995–1996. Hän teki 27 maalia ja hänet nimettiin joukkueensa arvokkaimmaksi pelaajaksi. Hän oli seuransa toiseksi paras pistemies Wayne Gretzkyn jälkeen. Los Angelesissa H’rystytš pelasi lyhyen aikaa samassa hyökkäysketjussa Uladzimir Tsyplakoun ja Vitali Jatšmenjovin kanssa. H’rystytš valittiin vuosittaiseen NHL-tähdistöotteluun, kun Rob Blake loukkaantui. Elokuussa 1997 H’rystytš ja maalivahti Byron Dafoe myytiin Boston Bruinsiin vaihtokaupassa, jossa Los Angeles sai Jozef Stümpelin ja Sandy Mogerin.

H’rystytš pelasi Boston Bruinsissa kaudella 1997–1998 tehden 66 pistettä ja oli joukkueen toiseksi paras pistemies Jason Allisonin jälkeen. Seuraavalla kaudella H’rystytš teki uransa toiseksi parhaan pistemäärän, 71 ja oli jälleen Bostonin sisäisen pistepörssin toinen. Kesällä 1999 välimiesoikeus päätti H’rystytšin palkaksi 2,8 miljoonan dollarin palkan. Boston ei kuitenkaan hyväksynyt välimiehen päätöstä ja hylkäsi oikeuden päätöksen ensimmäisenä seurana kauden 1994–1995 aikana tehdyn uuden työehtosopimuksen mukaisesti. Sopimusriidan vuoksi Boston myi H’rystytšin pelaajaoikeudet Toronto Maple Leafsiin. Hän teki Torontossa kaudella 1999–2000 53 ottelussa 30 tehopistettä. Seuraavalla kaudella H’rystytš pelasi Torontossa vain 27 ottelua, joissa teki yhdeksän pistettä. Tämän jälkeen Toronto myi hänet takaisin Washington Capitalsiin 11. joulukuuta 2000 vaihtokaupassa, jossa Toronto saa vuoden 2001 NHL:n varaustilaisuuden kolmannen kierroksen varauksen.

H’rystytšin NHL-ura päättyi kevääseen 2002, jonka jälkeen hän pelasi vielä kaksi kautta Venäjän Superliigassa Metallurg Magnitogorskissa, kunnes lopetti uransa jääkiekkoilijana vuonna 2004.

### Maajoukkueura

H’rystytš edusti maajoukkuetasolla Neuvostoliittoa ja viimeisinä pelivuosinaan Ukrainaa. H’rystytšin ensimmäinen arvoturnaus oli vuoden 1987 18-vuotiaiden EM-kisat. Hän voitti kisoista pronssia. Seuraavaksi H’rystytš edusti Neuvostoliittoa vuoden 1989 20-vuotiaiden MM-kisoissa, josta hän voitti kultaa.

Vuoden 1990 aikuisten MM-kilpailuissa H’rystytš voitti kultaa Neuvostoliiton joukkueessa. Ukrainaa hän edusti vuoden 2001 MM-kilpailuissa, jossa hän teki tehopisteet 2+1=3. Vuoden 2002 Salt Lake Cityn talviolympialaisten jääkiekkoturnauksessa H’rystytš teki kahdessa ottelussa kaksi maalia. Saman vuoden MM-kilpailuissa hän teki kolme pistettä. Vuoden 2003 kisoissa H’rystytš antoi yhden maaliin johtaneen syötön.

Tilastot
--------


|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 1985–1986 | Sokol Kiova | NL | 4 | 0 | 0 | 0 | 0 | - | - | - | - | - |  |  |  |  |  |  |
| 1986–1987 | Sokol Kiova | NL | 20 | 3 | 0 | 3 | 4 | - | - | - | - | - |
| 1987–1988 | ŠVSM Kiova | NL2 | 4 | 4 | 0 | 4 | 4 | - | - | - | - | - |
|  | Sokol Kiova | NL | 37 | 9 | 1 | 10 | 18 | - | - | - | - | - |  |  |  |  |  |  |
| 1988–1989 | Sokol Kiova | NL | 42 | 17 | 10 | 27 | 15 | - | - | - | - | - | JMM Neuvostoliitto | 7 | 6 | 2 | 8 | 2 |
| 1989–1990 | Sokol Kiova | NL | 47 | 14 | 22 | 36 | 32 | - | - | - | - | - | MM Neuvostoliitto | 7 | 2 | 3 | 5 | 4 |
| 1990–1991 | Sokol Kiova | NL | 28 | 10 | 12 | 22 | 20 | - | - | - | - | - |
|  | Washington Capitals | NHL | 40 | 13 | 14 | 27 | 21 | 11 | 1 | 3 | 4 | 6 |
|  | Baltimore Skipjacks | AHL | 3 | 0 | 0 | 0 | 0 | - | - | - | - | - |
| 1991–1992 | Washington Capitals | NHL | 80 | 36 | 37 | 73 | 35 | 7 | 3 | 2 | 5 | 15 |
| 1992–1993 | Washington Capitals | NHL | 64 | 31 | 35 | 66 | 28 | 6 | 2 | 5 | 7 | 2 |
| 1993–1994 | Washington Capitals | NHL | 83 | 29 | 29 | 58 | 73 | 11 | 2 | 3 | 5 | 10 |
| 1994–1995 | Washington Capitals | NHL | 48 | 12 | 14 | 26 | 41 | 7 | 1 | 4 | 5 | 0 |
| 1995–1996 | Los Angeles Kings | NHL | 76 | 27 | 37 | 64 | 44 | - | - | - | - | - |
| 1996–1997 | Los Angeles Kings | NHL | 75 | 19 | 37 | 56 | 38 | - | - | - | - | - |
| 1997–1998 | Boston Bruins | NHL | 82 | 29 | 37 | 66 | 42 | 6 | 2 | 2 | 4 | 2 |
| 1998–1999 | Boston Bruins | NHL | 79 | 29 | 42 | 71 | 48 | 12 | 3 | 4 | 7 | 6 |
| 1999–2000 | Toronto Maple Leafs | NHL | 53 | 12 | 18 | 30 | 24 | 12 | 1 | 2 | 3 | 0 |
| 2000–2001 | Toronto Maple Leafs | NHL | 27 | 3 | 6 | 9 | 8 | - | - | - | - | - |
|  | Washington Capitals | NHL | 43 | 10 | 19 | 29 | 8 | 3 | 0 | 0 | 0 | 0 | MM Ukraina | 6 | 2 | 1 | 3 | 2 |
| 2001–2002 | Washington Capitals | NHL | 61 | 9 | 12 | 21 | 12 | - | - | - | - | - | OK Ukraina | 2 | 2 | 0 | 2 | 0 |
|  |  |  |  |  |  |  |  |  |  |  |  |  | MM Ukraina | 6 | 0 | 3 | 3 | 6 |
| 2002–2003 | Metallurg Magnitogorsk | RSL | 31 | 9 | 12 | 21 | 20 | 3 | 0 | 0 | 0 | 4 | MM Ukraina | 6 | 0 | 1 | 1 | 28 |
| 2003–2004 | Metallurg Magnitogorsk | RSL | 38 | 4 | 7 | 11 | 20 | - | - | - | - | - |  |  |  |  |  |  |
| 15 kautta | yhteensä | NHL | 811 | 259 | 337 | 596 | 422 | 75 | 15 | 25 | 40 | 41 |
| 6 kautta | yhteensä | NL/RSL | 247 | 66 | 64 | 130 | 129 | 3 | 0 | 0 | 0 | 4 |

Lähteet
-------

* Dmytro H’rystytš Eurohockey-sivustolla (englanniksi)
* Dmytro H’rystytš Legends of Hockey -sivustolla (englanniksi)

### Viitteet

1. 1 2  Dmitri Khristich *hockeydb.com*. Internet Hockey Database. Viitattu 13.8.2009.  (englanniksi)
2. ↑  1985–86 Kiev Sokol [Russia] *hockeydb.com*. Internet Hockey Database. Viitattu 13.8.2009. (englanniksi)
3. 1 2 3 4 5 6 7 8  Dmitri Khristich *Legends of Hockey*. Hockey Hall of Fame and Museum. Viitattu 13.8.2009. (englanniksi)
4. ↑  1988–89 Kiev Sokol [Russia] *hockeydb.com*. Internet Hockey Database. Viitattu 13.8.2009. (englanniksi)
5. ↑  1989–90 Kiev Sokol [Russia] *hockeydb.com*. Internet Hockey Database. Viitattu 13.8.2009. (englanniksi)
6. ↑  1990–91 Baltimore Skipjacks [AHL] *hockeydb.com*. Internet Hockey Database. Viitattu 13.8.2009. (englanniksi)
7. ↑
8. ↑  1990–91 Washington Capitals [NHL] *hockeydb.com*. Internet Hockey Database. Viitattu 13.8.2009. (englanniksi)
9. ↑  1991–92 Washington Capitals [NHL] *hockeydb.com*. Internet Hockey Database. Viitattu 13.8.2009. (englanniksi)
10. ↑  1994–95 Washington Capitals [NHL] *hockeydb.com*. Internet Hockey Database. Viitattu 13.8.2009. (englanniksi)
11. ↑  1995–96 Los Angeles Kings [NHL] *hockeydb.com*. Internet Hockey Database. Viitattu 13.8.2009. (englanniksi)
12. ↑  1997–98 Boston Bruins [NHL] *hockeydb.com*. Internet Hockey Database. Viitattu 13.8.2009. (englanniksi)
13. ↑  1998–99 Boston Bruins [NHL] *hockeydb.com*. Internet Hockey Database. Viitattu 13.8.2009. (englanniksi)
14. ↑  Bruins won’t pay arbitrator’s price; Berard is free agent *SI.com*.  12.8.2003. Viitattu 1.4.2011. (englanniksi)[vanhentunut linkki]
15. ↑  Khristich traded back to Capitals *CBC Sports*.  12.12.2001. CBC. Viitattu 13.8.2009. (englanniksi)
16. ↑  Legends of Hockey
17. ↑  Dmitri Khristich (UKR) *eurohockey.net*. Viitattu 14.8.2009. (englanniksi)
18. ↑  Dmitri Khristich *Eliteprospects.com*. Rogers Sportsnet. Viitattu 14.8.2009. (englanniksi)
19. ↑  Team Ukraine *iihf.com*. IIHF. Viitattu 14.8.2009. (englanniksi)
20. ↑  Team Ukraine *iihf.com*. IIHF. Viitattu 14.8.2009. (englanniksi)
21. ↑  Team Ukraine *iihf.com*. IIHF. Viitattu 14.8.2009. (englanniksi)
22. ↑  Team Ukraine *iihf.com*. IIHF. Viitattu 14.8.2009. (englanniksi)
23. ↑  Player - Dmitri Khristich Legends of Hockey. Viitattu 1.4.2011. (englanniksi)
24. ↑  Dmitri Khristich (UKR) - Profile and staats EuroHockey. Viitattu 1.4.2011. (englanniksi)